31996L0085
L 086/4
JURNALUL OFÍCIAL AL UNIUNII EUROPENE
DIRECTIVA 96/85/CE A PARLAMENTULUI EUROPEAN ȘI A CONSILIULUI
din 19 decembrie 1996
de modificare a Directivei 95/2/CE privind aditivii alimentari alții decât coloranții și îndulcitorii
PARLAMENTUL EUROPEAN ȘI CONSILIUL UNIUNII EUROPENE,
având în vedere Tratatul de instituire a Comunității Europene, în special articolul 100a,
având în vedere Directiva 89/107/CEE a Consiliului din 21 decembrie 1988 de apropiere a legislațiilor statelor membre privind aditivii alimentari autorizați pentru utilizarea în produse alimentare destinate consumului uman (1), în special articolul 3 alineatul (2),
având în vedere propunerea Comisiei (2),
având în vedere avizul Comitetului Economic și Social (3),
hotărând în conformitate cu procedura stabilită la articolul 189b din tratat (4),
întrucât alga marină Eucheuma prelucrată constituie un aditiv alimentar nou, a cărui utilizare este justificată din punct de vedere tehnologic;
întrucât pentru a se autoriza utilizarea acestui aditiv este necesară adaptarea listei aditivilor alimentari autorizați care figurează în Directiva 95/2/CE a Parlamentului European și a Consiliului din 20 februarie 1995 privind aditivii alimentari alții decât coloranții și îndulcitorii (5);
întrucât a fost consultat Comitetul științific pentru alimentație umană;
întrucât criteriile de puritate urmează să fie adoptate în conformitate cu procedura prevăzută la articolul 11 din Directiva 89/107/CEE,
ADOPTĂ PREZENTA DIRECTIVĂ:
Articolul 1
La tabelul din anexa I la Directiva 95/2/CE, după substanța E 407 se inserează următorul aditiv alimentar:
„Nr. E
Nume
E 407 a
Alga marină Eucheuma prelucrată”
Articolul 2
Statele membre pun în aplicare actele cu putere de lege și actele administrative necesare pentru a se conforma prezentei directive în termen de trei luni de la data publicării, pentru a se permite comercializarea și utilizarea produselor conforme cu prezenta directivă.
Statele membre informează de îndată Comisia cu privire la aceasta.
Atunci când statele membre adoptă aceste acte, ele cuprind o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
Articolul 3
Prezenta directivă intră în vigoare în a șaptea zi de la data publicării în Jurnalul Oficial al Comunităților Europene.
Articolul 4
Prezenta directivă se adresează statelor membre.
Adoptată la Bruxelles, 19 decembrie 1996.